**LĒMUMS**

Liepājā

|  |  |
| --- | --- |
| 2024. gada 22. februārī | Nr.69/2  (prot. Nr.2, 37.§) |

Par zemesgabala Ķieģeļu ielā 43

daļas nomu

Uz Liepājas valstspilsētas pašvaldībai piederoša zemesgabala Ķieģeļu ielā 43 atrodas citām personām piederošs ēku (būvju) nekustamais īpašums – garāžu domājamās daļas. Pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8., 9. un 17. punktu, likuma “Par atjaunotās Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.-42. pantu, Latvijas Republikas Satversmes tiesas spriedumu lietā Nr.2022-02-01, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, izskatot Valsts vides dienesta 2023. gada 28. jūnija vēstuli Nr.2.9/CS/930/2023 “Par maksāšanas paziņojumu par zemesgabala Liepājā, Ķieģeļu ielā 43 faktisko lietošanu”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. janvāra priekšlikumu (sēdes protokols Nr.1) un Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Iznomāt Valsts vides dienestam (reģistrācijas Nr.90000017078; adrese: Rūpniecības iela 23, Rīga) zemesgabala Liepājā Ķieģeļu ielā 43 (kadastra Nr.1700 034 0508) daļu 145,00 kv.m platībā (pielikumā), ēku (būvju) nekustamā īpašuma – garāžas Ķieģeļu ielā 43 (kadastra apzīmējums 1700 034 0312 005) apsaimniekošanai un uzturēšanai uz 10 (desmit) gadiem.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Ķieģeļu ielā 43 (kadastra Nr.1700 034 0508) daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā likumiskās lietošanas maksu 4% apmērā no zemesgabala kadastrālās vērtības gadā, bet ne mazāk kā valstī noteikto;

2.3. nomnieks papildus nomas maksai nemaksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 2. punktā minētajai zemesgabala daļai kadastra vērtēšanas vajadzībām noteikt lietošanas mērķi – transporta līdzekļu garāžu apbūve (kods 11 04).

4. Pilnvarot Liepājas Nekustamā īpašuma pārvalde vadītāju parakstīt zemes nomas līgumu.

5. Gadījumā, ja Valsts vides dienests viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |